บรม ตันเถียร

บรม ตันเถียร (10 พฤษภาคม พ.ศ. 2479 – 26 ธันวาคม พ.ศ. 2547)  เป็นอดีตนักการเมืองชาวไทย อดีตรัฐมนตรีช่วยว่าการกระทรวงอุตสาหกรรม อดีตรัฐมนตรีช่วยว่าการกระทรวงเกษตรและสหกรณ์ และอดีตรัฐมนตรีช่วยว่าการกระทรวงการคลัง ในรัฐบาลพลเอกเปรม ติณสูลานนท์ อดีตสมาชิกสภาผู้แทนราษฎรจังหวัดพังงา

 ประวัติ 
บรม เกิดเมื่อวันที่ 10 พฤษภาคม พ.ศ. 2479 ที่บ้านในหนด ตำบลเหมาะ อำเภอกะปง จังหวัดพังงา เป็นบุตรนายวัธน์ กับนางเจี่ย ตันเถียร ด้านครอบครัวสมรสกับนางประภาวรรณ ตันเถียร มีบุตรคือกันตวรรณ ตันเถียร กุลจรรยาวิวัฒน์ อดีต สส.พังงา มีน้องชายคือ นายทวี ตันเถียร เป็นบิดาของศรายุทธ ตันเถียร อดีตหัวหน้าอุทยานแห่งชาติหาดนพรัตน์ธารา-หมู่เกาะพีพี เจ้าของไอเดียพีพีโมเดล 2 ปี สามารถจัดเก็บรายได้เข้าอุทยานกว่า 1,100 ล้านบาทช็อก! สิ้นคนดี “ศรายุทธ ตันเถียร” อดีตหัวหน้า อช.หาดนพรัตน์ธารา-หมู่เกาะพีพี เจ้าของไอเดียพีพีโมเดล 2 ปี เก็บรายได้ได้กว่า 1,100 ล้าน

บรม ถึงแก่อนิจกรรมเมื่อวันที่ 26 ธันวาคม พ.ศ. 2547 จากเหตุการณ์คลื่นสึนามิถล่มจังหวัดพังงา โดยติดอยู่ในห้องพักในรีสอร์ตเขาหลักวนาบุรีพร้อมกับกันตวรรณ บุตรสาว โดยเสียชีวิตจากแรงปะทะของน้ำทะเลที่พัดมาอย่างรุนแรง

 การทำงาน 
บรม เป็นสมาชิกสภาผู้แทนราษฎรจังหวัดพังงา ถึง 4 สมัยด้วยกัน ในปี พ.ศ. 2518, พ.ศ. 2519, พ.ศ. 2522 และพ.ศ. 2526 โดยทั้งหมดสังกัดพรรคกิจสังคม เป็นบุคคลที่ชาวพังงารู้จักกันดีในชื่อของ "โกส่าย" และได้รับสมญานามว่า "สุภาพบุรุษทางการเมือง" และมีตำแหน่งทางการเมืองเป็นเลขานุการรัฐมนตรีว่าการกระทรวงการคลังแจ้งความกระทรวงการคลัง เรื่อง แต่งตั้งเลขานุการรัฐมนตรีว่าการกระทรวงการคลัง รัฐมนตรีช่วยว่าการกระทรวงการคลัง, รัฐมนตรีช่วยว่าการกระทรวงเกษตรและสหกรณ์พระบรมราชโองการ ประกาศ แต่งตั้งรัฐมนตรี (จำนวน ๔๔ ราย) และรัฐมนตรีช่วยว่าการกระทรวงอุตสาหกรรมพระบรมราชโองการ ประกาศ รัฐมนตรีลาออกและตั้งรัฐมนตรี (ลาออกจากตำแหน่ง จำนวน ๘ ราย และแต่งตั้งรัฐมนตรี จำนวน ๑๓ ราย) ในรัฐบาลที่มี พลเอก เปรม ติณสูลานนท์ เป็นนายกรัฐมนตรี

และยังได้รับแต่งตั้งให้เป็นสมาชิกวุฒิสภา ระหว่างปี พ.ศ. 2539-พ.ศ. 2543 อีกด้วย

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๒, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๓๙, ๑๗ ธันวาคม ๒๕๒๕
รายพระนามและนามผู้ที่ได้รับพระราชทานเหรียญลูกเสือสดุดี ประจำปี ๒๕๒๕ จากเว็บไซต์ thaiscouts

อ้างอิง

หมวดหมู่:ชาวไทยเชื้อสายฮกเกี้ยน
หมวดหมู่:นักการเมืองจากจังหวัดพังงา
หมวดหมู่:สมาชิกสภาผู้แทนราษฎรจังหวัดพังงา
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคกิจสังคม
หมวดหมู่:พรรคก้าวหน้า (พ.ศ. 2526)
หมวดหมู่:พรรคชาติไทย
หมวดหมู่:บุคคลจากโรงเรียนอัสสัมชัญศรีราชา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากสึนามิ
หมวดหมู่:เสียชีวิตจากการจมน้ำ